24 septembrie 2021

Comunicat de presă

144 participanţi la cursurile organizate de AJOFM Caraș-Severin în primele opt luni ale anului 2021

În primele opt luni ale anului 2021, Agenţia Județeană pentru Ocuparea Forţei de Muncă Caraș-Severin a cuprins în programele de formare profesională organizate prin intermediul centrului propriu de formare profesională și a centrelor regionale de formare profesională a adulţilor un număr de 144 persoane. Dintre acestea, 88 sunt șomeri iar 56 sunt persoane beneficiare de formare la locul de muncă prin programe de ucenicie.

În perioada de referinţă au fost organizate 5 programe de formare profesională gratuite, dintre care 5 sunt programe de calificare/recalificare şi 2 sunt programe de iniţiere, perfecţionare sau specializare.

Structura participanților la cursuri pe niveluri de studii este următoarea: 32 de persoane au studii primare si gimanziale, 41 persoane au studii profesionale, liceale și postliceale și 15 persoane au studii universitare. Cele mai multe persoane care au participat la cursuri in acest an au varsta peste 45 de ani (30 persoane), fiind urmate de categoriile de varsta 35-45 de ani (26 persoane), de categoria de varsta 25-35 de ani (19 persoane), tinerii sub 25 de ani fiind categoria de varsta cu cele mai putine persoane participante la cursuri (13 persoane).

Meseriile pentru care s-au organizat programele de formare profesională gratuite pentru şomeri în perioada ianuarie-august 2021 sunt: îngrijitor bătrâni la domiciliu (2 cursuri), îngrijitor spații verzi , agent de securitate și frizer-coafor-manichiură-pedichiură.

Pentru perioada următoare, AJOFM Caraș-Severin face înscrieri pentru organizarea de cursuri în meseriile de : operator introducere, validare și prelucrare date, îngrijitor spații verzi, agent pază, ajutor bucătar, electrician, precum și pentru un curs de competențe cheie limba română, cursuri ce vor începe în momentul completării claselor.

Pentru detalii, persoanele interesate se pot adresa AJOFM Caraș-Severin (tel 0255/212160) sau punctelor de lucru ale acesteia din județ.

Agenția Județeană pentru Ocuparea Forței de Muncă Caraş-Severin